Държавен вестник, бр. 20, 2022 г., стр. 33

БРОЙ  20	
Д Ъ Р Ж А В Е Н  В Е С Т Н И К 	
СТР.  33  
38 
 
 
 
8.3.3 Kонтролираните вентилационни системи на резервоарите се състоят от първично и вторично 
средство, позволяващо пълно освобождаване на парата за предотвратяване на свръхналягане или 
подналягане в случай на повреда на едно от средствата. Като алтернатива, вторичните средства могат да 
се състоят от сензори за налягане, монтирани във всеки резервоар със система за наблюдение в стаята за 
управление на товара на кораба или на позицията, от която обикновено се извършват товарните 
операции. Такова оборудване за наблюдение трябва също да осигури алармено съоръжение, което се 
активира чрез откриване на условия на свръхналягане или подналягане в резервоара. 
8.3.4 Разположението на вентилационните отвори на контролирана вентилационна система на 
резервоара трябва да бъде: 
.1 на височина не по-малка от 6 m над открита палуба или над повдигнат пешеходен коридор, ако е 
монтирана на 4 m от повдигнат пешеходен коридор; и 
.2 на разстояние най-малко 10 m, измерено хоризонтално от най-близката въздухоподаваща система или 
отвор към жилищните, сервизните и машинните отделения и източниците на запалване.
39 
 
 
 
8.3.5 Височината на отдушника, посочена в точка 8.3.4.1.1, може да бъде намалена до 3 m над 
палубата или повдигнатия пешеходеа коридор, според случая, при условие че са монтирани вентили 
за вентилиране с висока скорост от одобрен тип, насочващи паро-въздушната смес нагоре, чрез 
невъзпрепятствана струя със скорост на излизане най-малко 30 m/s. 
8.3.6 Контролираните вентилационни системи на резервоари, монтирани на резервоари, които се 
използват за товари с температура на възпламеняване, не по-голяма от 60°C (изпитване при затворен 
съд), трябва да бъдат снабдени с устройства за предотвратяване преминаването на пламък в 
товарните резервоари. Проектирането, изпитването и разполагането на изделията трябва да отговарят 
на изискванията на администрацията, като трябва да покриват най-малко стандартите, приети от 
организацията. 
8.3.7 При проектирането на вентилационните системи и при избора на устройства за предотвратяване 
на преминаването на пламък във вентилационната система на резервоара, трябва да се обърне 
необходимото внимание на възможността за блокиране на тези системи и инсталации, например чрез 
замразяване на товарните пари, натрупване на полимери, атмосферен прах или обледяване при 
неблагоприятни атмосферни условия. В този контекст трябва да се отбележи, че пламъкоуловителите 
и устройствата за регулиране на пламъка са по-податливи на блокиране. Трябва да се предвидят 
разпоредби, които да гарантират, че системата и устройствата могат да бъдат инспектирани, 
оперативно проверени, почистени или прегледани според случая. 
8.3.8 Позоваването в 8.3.1 и 8.3.2 на използването на спирателни клапани във вентилационните тръби 
се тълкува така, че да обхване всички други средства за спиране, включително фланци-очила и слепи 
фланци. 
8.4 Изисквания за вентилация за отделните продукти 
Изискванията за вентилиране за отделните продукти са показани в колона g, а допълнителните 
изисквания в колона o в таблицата от глава 17. 
8.5 Освобождаване на газ от резервоар за товари 
8.5.1 Приспособленията за освобождаващи газ товарни резервоари, използвани за товари, различни 
от тези, за които е разрешена отворена вентилация, трябва да бъдат такива, че да сведат до минимум 
опасностите, дължащи се на разсейването на запалими или токсични изпарения в атмосферата и на 
запалими или токсични смеси от пари в товарния резервоар. Съответно операциите по 
освобождаване на газ се извършват така, че  първоначално да се изпускат парите: 
.1 през вентилационните отвори, посочени в 8.3.4 и 8.3.5; или 
. 2 през изпускателни отвори, разположени най-малко на 2 m над палубата на товарните цистерни, с 
вертикална изходна 
скорост от най-малко 30 m/s, поддържана по време на освобождаването на газ; или 
.3 през изпускателни отвори, разположени на най-малко 2 m над палубата на товарните цистерни, с 
вертикална изходна скорост най-малко 20 m/s, които са защитени от подходящи устройства за 
предотвратяване на преминаването на пламък. 
Когато концентрацията на запалимите пари в изпускателните отвори е намалена до 30 % от долната 
граница на запалимост и, в случай на токсичен продукт, концентрацията на парите не представлява 
значителна опасност за здравето, освобождаването на газ на равнището на палубата на товарните 
цистерни може да бъде продължено. 
8.5.2 изходите, посочени в 8.5.1.2 и 8.5.1.3, могат да бъдат фиксирани или преносими тръби.